بو گون بؤیوک بستکار، جاز-موغام اوسلوبونون بانیسی واقیف موصطفی زادنین آنیم گونودور.
آخار. آز خاطیرلادیر کی، او، ۱۹۴۰-جی ایل مارتین ۱۶-دا باکیدا آنادان اولوب. ۱۹۶۳-جو ایلده آسف زئیناللی آدینا باکی موسیقی کاللئجینی بیتیریب، باکی موسیقی آکادئمییاسینا قبول اولوب. ائله همین واختدان مشهورلاشماغا باشلایان واقیف کیچیک کونسئرتلر وئریر، کلوبلاردا چیخیش ائدیردی.
۱۹۶۴-جو ایلدهن «اورئرو» آنسامبلینا، «قافقاز» جاز اوچلویونه، «لئیلی» و «سئویل» قادین ووکال اینسترومئنتال و «موغام» اینسترومئنتال آنسامبللارینا رهبرلیک ائدیب. واقیف مصطفی زاده بئین الخالق جاز موسابیقهلری و فئستیواللارینین (تاللین-۶۶، تیفلیس-۷۸، مونتئ-کارلو) قالیبی اولوب.
۱۹۷۸-جی ایلده موناکودا قئیری-عادی شرطلرله یئنی فئستیوال کئچیریلیر. بو فئستیوالین شرطلرینه گؤره، اثرین مؤلفی، ایفاچیسی و اؤلکهسی گیزلی ساخلانیلمالی ایدی. فئستیوال باشا چاتدیقدان سونرا یوزلرله نامعلوم آد ایچریسیندن بیزه دوغما آد چکیلیر: «آذربایجان، واقیف مصطفی زاده». بئلهلیکله، واقیف موناکو جاز فئستیوالیندان وطنه «آغ رویال» موکافاتی ایله قاییدیر.
۳۹ ایللیک عؤمرونده بؤیوک اوغورلارا ایمضا آتان، بؤیوک ایشلر گؤرهن واقیف مصطفی زاده ۱۹۷۹-جو ایلده آذربایجانین امکدار اینجه صنعت خادیمی آدینا، ۱۹۸۲-جی ایلده ایسه اؤلوموندن سونرا آذربایجان دؤولت موکافاتینا لاییق گؤرولوب.
واقیف مصطفی زاده آذربایجان یئنی جاز فیکرینین تاسیسچیسیدیر. او، آذربایجان موسیقیسینین، موغامین کلاسسیک آمئریکان جاز موسیقیسی ایله سینتئزینی یارادیب. حیات یولداشی ائلیزا مصطفی زاده آذربایجاندا پئشکار جاز-موغام طرزینده اوخویان ایلک قادیندیر. حاضردا صنعتکارین قیزی عزیزه مصطفی زاده آتاسینین صنعتینی داوام ائتدیریر.
قئید ائدک کی، واقیف مصطفی زاده ۱۹۷۹-جو ایل دئکابرین ۱۶-دا داشکندده کونسئرت زامانی اورک توتماسیندان وفات ائدیب.
azb_Arab azb_Arab azb_Arab azb_Arab azb_Arab azb_Arab azb_Arab